କେନ୍ଦ୍ରାପଡା, ଅଗଷ୍ଟ ୧୨ (ଲୋକାଲୱାୟାର): ଭଦ୍ରକ ଜିଲ୍ଲାର କିଛି ଅଂଚଳକୁ ପାନୀୟ ଜଳ ଯୋଗାଇବା ପାଇଁ କେନ୍ଦ୍ରାପଡାରେ ନିର୍ମିତ ହେଉଥିବା ବୃହତ ପାନୀୟ ଜଳ ପ୍ରକଳ୍ପକୁ ବିରୋଧ କରି ସ୍ଥାନୀୟ ଲୋକେ ଲଙ୍କାକାଣ୍ଡ କରିଛନ୍ତି ।
ରାଜକନିକା ବ୍ଲକର କିଛି ବ୍ୟକ୍ତି ଭାରିଗଦା ଗାଁରେ ଥିବା ପ୍ରକଳ୍ପ ସ୍ଥାନକୁ ଆସି ୧୪୪ ଧାରା ଉଲ୍ଲଂଘନ କରିବା ସହ ନିର୍ମାଣ ସ୍ଥଳ ଭଙ୍ଗାରୁଜା କରିଛନ୍ତି ।
ବିକ୍ଷୋଭକାରୀମାନେ ଅନେକ ଗାଡିମୋଟର, ଗୋଟିଏ ଡିଜେଲ ଟ୍ୟାଙ୍କର, ଗୋଟିଏ ଆମ୍ବୁଲାନ୍ସ, ତିନିଟ ଜେସିବି ମେସିନ ଓ ଗ୍ରାମ୍ୟ ଜଳ ଯୋଗାଣ ଓ ପରିମଳ ବିଭାଗର କ୍ୟାମ୍ପ କାର୍ଯ୍ୟାଳୟ ଭାଙ୍ଗି ଦେଇଛନ୍ତି ।
ଏହାସହିତ ସେମାନେ ପୁଲିସ, ସରକାରୀ ଅଧିକାରୀ ଓ ଆରଡବ୍ଲୁଏସଏସ କର୍ମଚାରୀମାନଙ୍କୁ ମଧ୍ୟ ଆକ୍ରମଣ କରିଥିଲେ ।
ସରକାର ପ୍ରକଳ୍ପ କାମ ବନ୍ଦ ନକଲେ ଆଗାମୀ ଦିନରେ ବିରୋଧ ତୀବ୍ର ହେବ ବୋଲି ଚେତାଇ ଦେଇଛନ୍ତି ଖରସ୍ରୋତା ନଦୀ ବଂଚାଅ ସମିତିର ସମ୍ପାଦକ ବିଧାନ ଦାସ ।
ପ୍ରକଳ୍ପ କାମ ସୁରୁଖୁରୁରେ ସାରିବା ପାଇଁ ଜିଲ୍ଲା ପ୍ରଶାସନ ପକ୍ଷରୁ ଅଗଷ୍ଟ ୧୦ରୁ ଅକ୍ଟୋବର ୮ ଯାଏଁ ଭାରିଗଦା ଓ ବରୁଣଡିହା ପଂଚାୟତ ଓ ବାଳକାଟି ପଂଚାୟତରେ ୧୪୪ ଧାରା ଜାରି ହୋଇଥିଲା ।
ଭଦ୍ରକ ଜିଲ୍ଲାର ଚାନ୍ଦବାଲି, ତିହିଡି, ବାସୁଦେବପୁର ଓ ଧାମନଗର ବ୍ଲକ, ବାସୁଦେବପୁର ମୁ୍ୟନିସିପାଲିଟିର ୪୭ଟି ୱାର୍ଡ, ଧାମନଗର ଓ ଚାନ୍ଦବାଲି ଏନଏସିକୁ ପାନୀୟ ଜଳ ଯୋଗାଣ ପାଇଁ ବସୁଧା ଯୋଜନା ଅନ୍ତର୍ଗତ ରାଜ୍ୟ ସରକାର ଏହି ବୃହତ ପାନୀୟ ଜଳ ପ୍ରକଳ୍ପ ନିର୍ମାଣ କରୁଛନ୍ତି ।
ହେଲେ କେନ୍ଦ୍ରାପଡା ଜିଲ୍ଲାର ରାଜକନିକା ଓ ଆଳି ବ୍ଲକର କିଛି ନ୍ୟସ୍ତସ୍ୱାର୍ଥ ବ୍ୟକ୍ତି ଏହି ପ୍ରକଳ୍ପକୁ ବିରୋଧ କରୁଛନ୍ତି ।
ବିକ୍ଷୋଭକାରୀ ପ୍ରକଳ୍ପ ନିର୍ମାଣ ସ୍ଥଳରେ ସମସ୍ୟା ସୃଷ୍ଟି କରିବାର ଆଶଙ୍କା ଥିବାରୁ ତିନି ପଂଚାୟତରେ ଜିଲ୍ଲା ପ୍ରଶାସନ ନିଷେଧାଦେଶ ଜାରି କରିଥିଲେ ।
ପ୍ରକଳ୍ପର ୫ଶହ ମିଟର ପରିଧି ମଧ୍ୟରେ ଜନ ସମାଗମକୁ ବାରଣ ଥିବାବେଳେ ବହୁ ସଂଖ୍ୟାରେ ଲୋକ ନିର୍ମାଣ ସ୍ଥଳ ଭଙ୍ଗାରୁଜା କରିବା ସହ ପୁଲିସ ଓ ସରକାରୀ ଅଧିକାରୀଙ୍କୁ ମାଡ ମାରିଥିଲେ ।
ସେମାନଙ୍କ ବିରୋଧରେ ଦୃଢ କାର୍ଯ୍ୟାନୁଷ୍ଠାନ ଗ୍ରହଣ କରାଯିବ ବୋଲି କେନ୍ଦ୍ରାପଡା ଉପଜିଲ୍ଲାପାଳ ନିରଞ୍ଜନ ବେହେରା କହିଛନ୍ତି ।
ମହିଳାଙ୍କ ସମେତ ଶହ ଶହ ଗ୍ରାମବାସୀ ହାତରେ ବାଉଁଶ ଠେଙ୍ଗା ଓ କାଠ ଫାଳିଆ ଧରି ପ୍ରକଳ୍ପ ନିର୍ମାଣ ସ୍ଥଳରେ ପହଁଚି ସରକାର ଓ ପ୍ରକଳ୍ପକୁ ବିରୋଧ କରିଥିଲେ ।
ହଠାତ ସେମାନେ ନିର୍ମାଣ ସ୍ଥଳ ଭିତରେ ପଶି ଭଙ୍ଗାରୁଜା ଆରମ୍ଭ କରି ଦେଇଥିଲେ ।
ଆଇନଶୃଙ୍ଖଳା ପରିସ୍ଥିତି ନିୟନ୍ତ୍ରଣରେ ରଖିବା ପାଁ ୨୬ ପ୍ଲାଟୁନ ପୁଲିସ ଫୋର୍ସ ମୁତୟନ ହୋଇଛି ବୋଲି ପଟ୍ଟାମୁଣ୍ଡାଇ ଏସଡିପିଏ ସନ୍ଧ୍ୟାରାଣୀ ବେହୁରା କହିଛନ୍ତି ।
ଘଟଣାସ୍ଥଳରେ କେନ୍ଦ୍ରାଚଂଳ ଆଇଜି ନରସିଂହ ଭୋଳ, କେନ୍ଦ୍ରାପଡା ଏସପି ସନ୍ଦୀପ ମଦକର ଓ ଅନ୍ୟ ବରିଷ୍ଠ ଅଧିକାରୀମାନେ ଉପସ୍ଥିତ ଅଛନ୍ତି ।
ଲୋକଙ୍କୁ ପାଣି ଯୋଗାଇବା ନାଁରେ ସରକାର ବିଦେଶୀ କମ୍ପାନୀ ଓ ବଡ ବଡ ଶିଳ୍ପ ସଂସ୍ଥାକୁ ପାଣି ଯୋଗାଇବାକୁ ଯୋଜନା କରୁଛନ୍ତି ।
କମ୍ପାନୀଗୁଡିକ ନଦୀରୁ ପାଣି ନେଲେ ନଦୀର ଜଳସ୍ତର ଖସିଯିବ । ଫଳରେ କେନ୍ଦ୍ରାପଡାର ଚାଷବାସ ଉଜୁଡି ଯିବ ବୋଲି ଖରସ୍ରୋତା ବଂଚଅ ସଂଗ୍ରାମ ସମିତିର ଯୁଗ୍ମ ସମ୍ପାଦକ ସବିତା ବରାଜ କହିଛନ୍ତି ।
ସରକାରା ଜାତୀୟ ବନ୍ୟପ୍ରାଣୀ ପରିଷଦର ଅନୁମତି ନନେଇ ତଥା ପରିବେଶ ଅନୁମତି ନନେଇ ଏହି ପ୍ରକଳ୍ପ ନିର୍ମାଣ କରୁଛନ୍ତି ।
ଖରସ୍ରୋତା ନଦୀରେ ପ୍ରକଳ୍ପ ନିର୍ମାଣ ହେବା ଦ୍ୱାରା ଭିତରକନିକା ଜାତୀ୍ୟ ଉଦ୍ୟାନ ଓ ହେନ୍ତାଳ ବଣ କ୍ଷତିଗ୍ରସ୍ତ ହେବ । ଜଳର ଲବଣାଂଶ ବଢିବ ।
କୃଷି, ଜଳ ଜୈବ ବିବିଧତା ନଷ୍ଟ ହେବ ବୋଲି ଗହୀରମଥା ସାମୁଦ୍ରିକ କଇଁଚ ଓ ହେନ୍ତାଳ ବଣ ସୁରକ୍ଷା ସମିତିର ସମ୍ପାଦକ ହେମନ୍ତ ରାଉତ କହିଛନ୍ତି ।
ଏ ସମ୍ପର୍କରେ ଗ୍ରାମ୍ୟ ଜଳ ଯୋଗାଣ ଓ ପରିମଳ (ଆଚଡବ୍ଲୁଏସଏସ), କେନ୍ଦ୍ରପଡାର ନିର୍ବାହୀ ଯନ୍ତ୍ରୀ ବସନ୍ତ କୁମାର ନାୟକ କହିଛନ୍ତି, ପ୍ରକଳ୍ପ କାର୍ଯ୍ୟକାରୀ ହେଲେ କେନ୍ଦ୍ରାପଡା ଜିଲ୍ଲାର ପ୍ରାୟ ପାଂଚ ଲକ୍ଷ ଜନସଂଖ୍ୟା ବିଶିଷ୍ଟ ୯୧ଟି ଗ୍ରାମ ପଂଚାୟତ ଓ ଭଦ୍ରକ ଜିଲ୍ଲାର ଚାରିଟି ବ୍ଲକର ବାସିନ୍ଦା ଉପକୃତ ହେବେ । ପ୍ରକଳ୍ପ କାର୍ଯ୍ୟକାରୀ ହେଲେ ନଦୀ ଶୁଖିବ ନାହିଁ ।
କାରଣ କେବଳ ବଳକା ପାଣି ପାଇପ ଯୋଗେ ଉଠାଇ ପାଇପ ମାଧ୍ୟମରେ ଯୋଗାଣ କରାଯିବ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
